
RAPORT DE SPECIALITATE

Proiect de hotarare privind aprobarea metodologiei de atestare a persoanelor fizice şi de autorizare a persoanelor juridice pentru îndeplinirea funcţiei de administrator de imobile în Municipiul Timişoara




Având în vedere Expunerea de motive nr. SC 2017-28387/14.11.2017  a Primarului Municipiului Timișoara și proiectul de hotărâre privind aprobarea metodologiei de atestare a persoanelor fizice şi de autorizare a persoanelor juridice pentru îndeplinirea funcţiei de administrator de imobile în Municipiul Timişoara, facem următoarele precizări:
Prin Hotararea Consiliului Local 165/08.05.2017 privind modificarea si aprobarea Organigramei si Statului de Functii  pentru aparatul de specialitate al Primarului Municipiului Timisoara, Serviciul Relationare Directa cu Cetatenii a preluat atributiile privind relationarea cu asociatiile de proprietari.
	Potrivit art. 52 alin 1din Legea 230/2007 privind infiintarea, organizarea si functionarea asociatiilor de proprietari „consiliile locale ale municipiilor, oraşelor, comunelor şi ale sectoarelor municipiului Bucureşti sprijină activitatea asociaţiilor de proprietari pentru realizarea scopurilor şi sarcinilor ce le revin, în conformitate cu prevederile legale în vigoare”.
	Articolul  54 alin 1 si 2 din aceeasi lege prevede ca “persoanele fizice care au calitatea de administrator de imobile sunt atestate de către primar, la propunerea compartimentelor specializate din cadrul autorităţii administraţiei publice locale, în baza unei hotărâri a consiliului local. Atestatul are drept scop certificarea calităţilor profesionale ale persoanelor care doresc să practice activitatea de administrare a imobilelor la asociaţiile de proprietari”.
De asemenea autoritatile administratiei locale autorizeaza persoanele juridice specializate pentru activitatea de administrare de imobile.


	
Având în vedere prevederile legale expuse în prezentul raport, apreciem că proiectul de hotărâre privind aprobarea metodologiei de atestare a persoanelor fizice şi de autorizare a persoanelor juridice pentru îndeplinirea funcţiei de administrator de imobile în Municipiul Timişoara, îndeplinește condițiile pentru a fi supus dezbaterii și aprobării plenului consiliului local. 

